UZNESENIE VLÁDY SLOVENSKEJ REPUBLIKY
č. 723
zo 14. júla 2004

k návrhu postupu vysielania národných expertov Slovenskej republiky do inštitúcií Európskej únie

Číslo materiálu:	15705/2004	
Predkladateľ:	minister zahraničných vecí	
Vláda
A.	schvaľuje
A.1.	postup vysielania národných expertov Slovenskej republiky do inštitúcií Európskej únie;
B.	ukladá
ministrom 
predsedom ostatných ústredných orgánov štátnej správy SR
B.1.	postupovať pri vysielaní národných expertov Slovenskej republiky do inštitúcií Európskej únie v zmysle postupu vysielania národných expertov Slovenskej republiky do inštitúcií Európskej únie
	priebežne  
B.2.	zabezpečovať výber a nomináciu kandidátov národných expertov Slovenskej republiky v inštitúciách Európskej únie v súlade so záujmami a potrebami Slovenskej republiky
	priebežne
B.3.	vytvoriť referenčný zoznam národných expertov v rámci rezortu a poskytnúť údaje Ministerstvu zahraničných vecí SR s cieľom zriadenia a vedenia ústredného referenčného zoznamu národných expertov pôsobiacich v inštitúciách Európskej únie
	do 30. septembra 2004

predsedovi Úradu pre štátnu službu
B.4.	zverejňovať informácie o voľných miestach národných expertov na základe ponuky inštitúcií Európskej únie
	priebežne
podpredsedovi vlády a ministrovi financií
B.5.	vyčleniť finančné prostriedky na zabezpečenie miezd a odvodov do poisťovní pre vyslaných národných expertov vo výške 4 200 000 Sk z  kapitoly Všeobecná pokladničná správa;
C.	odporúča
predsedovi Najvyššieho súdu SR
generálnemu prokurátorovi 
C.1.	postupovať pri vysielaní národných expertov Slovenskej republiky do inštitúcií  Európskej únie v zmysle postupu vysielania národných expertov Slovenskej republiky do inštitúcií Európskej únie
	priebežne
C.2.	zabezpečovať výber a nomináciu kandidátov národných expertov Slovenskej republiky v inštitúciách Európskej únie v súlade so záujmami a potrebami Slovenskej republiky 
	priebežne
C.3.	vytvoriť referenčný zoznam národných expertov v rámci Najvyššieho súdu SR a prokuratúry Slovenskej republiky a poskytnúť údaje Ministerstvu zahraničných vecí SR s cieľom zriadenia a vedenia ústredného referenčného zoznamu národných expertov pôsobiacich v inštitúciách Európskej únie
	do 30. septembra 2004.
Vykonajú:	ministri
predsedovia ostatných ústredných orgánov štátnej správy SR
Na vedomie:	predseda Najvyššieho súdu SR 
generálny prokurátor